കരിയാത്തുംപാറയില് വരും കൂടുതല് സുരക്ഷ കോഴിക്കോട്: കരിയാത്തുംപാറ, തോണിക്കടവ് ടൂറിസം മേഖലയില് കൂടുതല് സുരക്ഷയൊരുക്കാന് തീരുമാനം. പ്രദേശത്ത് എത്തുന്നവരുടെ സുരക്ഷയ്ക്കായി പുഴയെ കുറിച്ചറിയുന്ന ലൈഫ് ഗാര്ഡിനെ നിയമിക്കും. പഞ്ചായത്തിന്റെ സഹകരണത്തോടെ മാലിന്യ സംസ്ക്കരണം നടത്തും. തിരക്ക് നിയന്ത്രിക്കുന്നതിന് കരിയാത്തുംപാറയില് ടിക്കറ്റ് കൗണ്ടര് ആരംഭിക്കും. തോണിക്കടവില് ബോട്ടിംഗ് തുടങ്ങാനുള്ള നടപടികള് വേഗത്തിലാക്കും. പ്രാദേശിക തലത്തില് വീണ്ടും യോഗം ചേര്ന്ന് സുരക്ഷ വിലയിരുത്തിയ ശേഷം വിനോദസഞ്ചാര കേന്ദ്രങ്ങള് തുറക്കാനാണ് തീരുമാനം. കെ.എം സച്ചിന്ദേവ് എം.എല്.എയുടെ നേതൃത്വത്തില് ചേര്ന്ന യോഗത്തില് ജില്ലാ കളക്ടര് ഡോ.എന്.തേജ് ലോഹിത് റെഡ്ഡി അദ്ധ്യക്ഷത വഹിച്ചു. ടൂറിസം മന്ത്രിയുടെ സാന്നിധ്യത്തില് പ്രദേശത്തെ വികസനം സംബന്ധിച്ച് ചര്ച്ച ചെയ്യുന്നതിനായി യോഗം വിളിക്കുമെന്ന് എം.എല്.എ പറഞ്ഞു. കളക്ടറുടെ ചേംബറില് നടന്ന ടൂറിസം മാനേജ്മെന്റ് കമ്മിറ്റി യോഗത്തില് കൂരാച്ചുണ്ട് ഗ്രാമപഞ്ചായത്ത് പ്രസിഡന്റ് പോളി കാരക്കാട, ഗ്രാമപഞ്ചായത്ത് അംഗങ്ങളായ അരുണ് ജോസ്, വിന്സി തോമസ്, സിമലി ബിജു, ജെസി കരിമ്ബനക്കല്, ഇറിഗേഷന് ഉദ്യോഗസ്ഥര് തുടങ്ങിയവര് പങ്കെടുത്തു.